EkBass/fiwiki-20250220-pages-articles huggingface dataset:
Kafr Manda

Kafr Manda tai Kfar Manda (, ) on pääasiassa arabien asuttama kylä Israelin Pohjoisella hallintoalueella. Vuoden 2018 lopussa sen asukasluku oli 19 843\. ==Maantiede== thumb|vasen|Näkymä kohti kylää etelästä. Kafr Manda sijaitsee Israelin pohjoisosassa Galilean alueella noin 13 kilometriä Nasaretista pohjoiseen suurin piirtein Akkon ja Tiberiaksen kaupunkien välissä. ==Historia== Nykyinen Kafr Manda on yhdistetty Toorassa mainittuun Mandin kylään. Myöhemmässä perinteessä paikkaa on myös pidetty kolmen tannaiitti- rabbin hautapaikkana. Joissakin arabankielisissä lähteissä paikka mainitaan puolestaan Mooseksen vaimo Sipporan hautapaikkana ja kylä on yhdistetty myös Jaakobin poikien Asserin ja Naftalin hautoihin. Kylä sai oman kuntansa aseman vuonna 1964. Alueella on esimerkiksi oliivi- ja hedelmäpuutarhoja, muuta viljelyä, sekä lampaiden ja karjan kasvatusta. ==Väestö== Vuoden 2018 lopussa Kafr Mandan asukasluku oli 19 843. Vuonna 1968 vastaava lukema oli 3 180 ja vuonna 2002 13 800\. Kaupungin asukkaat ovat pääasiassa Israelin arabeja. ==Lähteet== Luokka:Israelin kaupungit Luokka:Arabien asuttamat paikkakunnat Israelissa
Panzehir

Panzehir on vuonna 2014 ilmestynyt Alper Çağlaran ohjaama turkkilainen toimintaelokuva. == Näyttelijät == == Lähteet == == Aiheesta muualla == * Luokka:Vuoden 2014 elokuvat Luokka:Toimintaelokuvat Luokka:Turkkilaiset elokuvat
Älä kiiruhda

Älä kiiruhda () on armenialaisen Arno Babadžanjanin säveltämä neuvostoliittolainen laulu, jonka alkuperäiset venäjänkieliset sanat teki Jevgeni Jevtušenko. Suomessa tämä 6/8-tahtilajissa kulkeva balladi tunnetaan Saukin sanoittamana nimellä ”Älä kiiruhda”. Suomenkielisen version ehkä parhaiten tunnettu levytys on Georg Otsin laulama ja Nacke Johanssonin sovittama vuodelta 1968Suuri toivelaulukirja 12, s. 158., mutta jo sitä ennen sen levytti Kauko Käyhkö vuonna 1966Exploring älä kiiruhda, Discogs- levytystietokanta. Viitattu 27.9.2019.. Harri Marstion versio laulusta kuullaan Aki Kaurismäen elokuvassa Varjoja paratiisissa (1986) ja Marstion albumilla Huoneestasi loistaa valo (1988). Muita laulun suomeksi levyttäneitä ovat Arja Havakka, Paula Koivuniemi, Sakari Kuosmanen, Arja Saijonmaa ja M. Viking Linen mainoselokuvassa vuonna 2019 käytettiin katkelmaa Georg Otsin levytyksestä. ==Lähteet== Luokka:Sauvo Puhtilan sanoittamat kappaleet Luokka:Suomalaiset käännöskappaleet Luokka:Neuvostoliittolaiset musiikkikappaleet
Europe Direct

Europe Direct on Euroopan komission tiedotusverkosto, jonka kautta välitetään tietoa ja julkaisuja Euroopan unionin toiminnasta, politiikasta ja EU- kansalaisten oikeuksista. Europe Direct-verkosto toimii koko EU:n alueella eri kokoisissa kaupungeissa. == Toiminta == Europe Directin toiminta on Euroopan unionin ylläpitämää ja kansalaisille maksutonta palvelua. Europe Directin toiminta jakautuu kolmeen osaan: keskustietopalveluun, tiedotuspisteisiin ja tallekirjastoihin. Keskustietopalvelun tarkoituksena on vastata EU:ta koskeviin yleisluontoisiin kysymyksiin, jakaa tietoa kansalaisten oikeuksista ja mahdollisuuksista sekä auttaa parhaiden tietolähteiden löytämisessä. Pavleu toimii maksutta kaikilla unionin virallisilla kielillä. Paikallisten tiedotuspisteet toimivat kanavana kansalaisten ja toimielimien välillä. Tiedotuspisteet ovat avoimia ja ne järjestävät paikallisesti tilaisuuksia sekä välittävät tietoa. EU-tallekirjastot ovat EU-asioihin erikoistuneita paikalliskirjastoja, joita löytyy kaikista jäsenvaltioista esimerkiksi korkeakoulun tai tutkimuskeskuksen yhteydestä. Tallekirjastojen tehtävänä on edistää ja tukea Euroopan yhdentymiseen liittyvää opetusta ja tutkimusta sekä tuoda tietoa akateemisen ja suuren yleisön saataville. == Lähteet == Luokka:Euroopan komissio
Betula pendula laciniata speciae nova

Betula pendula laciniata speciae nova on Ruotsista lähtöisin oleva rauduskoivun muunnos. Lajike kehittyi itsestään koekentällä Tukholman Experimentalfältetissä 1830-luvulla. Lajikkeen myynti lopetettiin 1900-luvun alussa. Tätä ennen vuonna 1905 Pietarsaaren kaupunki tilasi lajiketta 40 yksilön verran. Lajikkeen esiintymä Pietarsaaren Concordiapuistossa on ainut varmasti tunnettu maailmalla. Oulun yliopistossa on onnistuttu tuottamaan 200 uutta tainta, joten lajikkeen tulevaisuus on turvattu.Bäck, Björklund, Heinonen, Sunngren, Westman 2004, s. 32 == Lähteet == * Jan-Ole Bäck, Guy Björklund, Ilmari Heinonen, Gerd Sunngren, Märta-Lisa Westman: Vihreä perintö - Pietarsaaren historialliset puistot. Pietarsaaren kaupunki, 2004 === Viitteet === Luokka:Rauduskoivu
Suomi yleisurheilun maailmanmestaruuskilpailuissa 2019

Suomi kilpaili yleisurheilun maailmanmestaruuskilpailuissa 2019 Dohassa, Qatarissa 27. syyskuuta – 6. lokakuuta 2019. Suomen joukkueessa kilpaili 22 urheilijaa 13 lajissa. Suomi jäi kilpailuissa mitaleitta; paras sijoitus oli Lassi Etelätalon neljäs sija keihäänheitossa. ==Tulokset== ===Miehet=== ;Ratalajit Urheilija Laji Alkuerä Välierä Loppukilpailu Tulos Sija Tulos Sija Tulos Sija Elmo Lakka 110 m aj 13,73 28 colspan=4 Topi Raitanen 3 000 m ej 8.32,44 29 colspan=2 colspan=2 Jarkko Kinnunen 50 km kävely colspan=4 4.25.36 20 Aku Partanen 50 km kävely colspan=4 Ei päässyt maaliin Ei päässyt maaliin ;Kenttälajit Urheilija Laji Karsinta Karsinta Loppukilpailu Loppukilpailu Urheilija Laji Tulos Sija Tulos Sija Simo Lipsanen kolmiloikka 16,47 23 colspan=2 Lassi Etelätalo keihäänheitto 82,26 12 q 82,49 4 Oliver Helander keihäänheitto 80,36 19 colspan=2 Antti Ruuskanen keihäänheitto 75,05 28 colspan=2 ===Naiset=== ;Ratalajit Urheilija Laji Alkuerä Välierä Loppukilpailu Tulos Sija Tulos Sija Tulos Sija Reetta Hurske 100 m aj 12,96 16 Q 13,24 21 colspan=2 Anne-Mari Hyryläinen maraton colspan=4 2.51.26 19 Annimari Korte 100 m aj 12,97 18 Q 12,97 17 colspan=2 Tiia Kuikka 50 km kävely colspan=4 Ei startannut Ei startannut Sara Kuivisto 800 m 2.03,15 20 colspan=4 Sara Kuivisto 1 500 m 4.08,85 PB 25 colspan=4 Nooralotta Neziri 100 m aj 12,92 15 q 12,89 SB 14 colspan=2 Camilla Richardsson 3 000 m ej 9.53,06 38 colspan=2 colspan=2 Alisa Vainio maraton colspan=4 2.56.30 SB 26 ;Kenttälajit Urheilija Laji Karsinta Karsinta Loppukilpailu Loppukilpailu Urheilija Laji Tulos Sija Tulos Sija Ella Junnila korkeushyppy 1,80 28 colspan=2 Wilma Murto seiväshyppy 4,35 22 colspan=2 Taika Koilahti pituushyppy 6,35 27 colspan=2 Kristiina Mäkelä kolmiloikka 14,26 6 q 13,99 12 Krista Tervo moukarinheitto 68,25 21 colspan=2 ;7-ottelu Urheilija Laji 100 m aj Korkeus Kuula 200 m Pituus Keihäs 800 m Sija Maria Huntington Tulos 13,32 1,83 12,21 24,72 HEPTATHLON FINAL RESULTS HEPTATHLON FINAL RESULTS Maria Huntington Pisteet 1 077 1 016 675 913 HEPTATHLON FINAL RESULTS HEPTATHLON FINAL RESULTS ==Lähteet== Luokka:Suomi yleisurheilun maailmanmestaruuskilpailuissa Luokka:Yleisurheilun maailmanmestaruuskilpailut 2019
Port Stanley (parkki)

Port Stanley oli suomalainen nelimastoinen teräsparkki, joka oli rakennettu 1890. Parkki oli uusikaupunkilaisen J. A. Zachariassen & Co -varustamon omistuksessa 1912–1924 ja romutettiin vuonna 1924.Jukka Mikkolan Suurten purjelaivojen bibliografia: Port Stanley Vakkasuomalaisia purjealuksia ja laivanvarustajia: Nelimastoinen teräsparkki Port Stanley Parkki Port Stanleyn rakensi Russell & Co. Greenockissa Skotlannissa vuonna 1890 glasgowlaiselle Crawford & Rowat -varustamolle. Laivan vetoisuus oli 2 276 bruttorekisteritonnia ja kantavuus 3 700 kuollutpainotonnia. Laivan pituus oli 88,50 metriä, leveys 12,65 metriä ja syväys 7,21 metriä. Parkki ostettiin Suomeen vuonna 1912 Crawford & Rowatilta. Elo-syyskuussa 1919 parkki purjehti 3 600 tonnin elintarvikelastissa New Yorkista Turkuun 32 päivässä. Port Stanley myytiin romutettavaksi Skotlantiin Trooniin lokakuussa 1924. == Lähteet == Luokka:Suomalaiset purjelaivat
Loch Torridon (parkki)

Loch Torridon oli suomalainen nelimastoinen rautaparkki, joka oli rakennettu 1881. Parkki oli uusikaupunkilaisen varustamon omistuksessa 1912-1915. Laiva vaurioitui pahoin myrskyssä joulukuussa 1914 Pohjois-Atlantilla ja sen hylky sytytettiin tuleen miehistön poistuttua laivasta tammikuussa 1915.Jukka Mikkolan Suurten purjelaivojen bibliografia : Loch Torridon Vakkasuomalaisia purjealuksia ja laivanvarustajia : Nelimastoinen rautaparkki Loch Torridon Loch Torridon Parkki Loch Torridonin rakensi Barclay, Curle & Co. Glasgowssa Skotlannissa vuonna 1881 glasgowilaiselle General Shipping Company (Aitken, Lilburn & Co.)-varustamolle villankuljetukseen Australian reitille. Laivan vetoisuus oli 1 999 bruttorekisteritonnia ja kantavuus 3 200 kuollutpainotonnia. Laivan pituus oli 87,57 metriä, leveys 12,95 metriä ja syväys 7,31 metriä. Laiva oli onnistuneen suunnittelun ansiosta nopea ja helposti ohjattava. Robert Pattman (1851-1912) oli laivan kapteenina 1882-1909 ja hänen johdollaan laiva purjehti 25 kertaa maapallon ympäri ja teki lukuisia nopeusennätyksiä. Suomeen parkki ostettiin Aitken & Lilburn Co.-varustamolta Glasgowista vuonna 1912. Loch Torridon lähti viimeiselle matkalleen puutavaralastissa Norjan Fredrikstadista kohti Australian Geelongia 11. joulukuuta 1914. Laiva menetti Pohjois-Atlantilla osan rikistään myrskyssä juoulukuun 1914 lopulla ja laivan ruumaan ja kajuuttaan tunkeutui vettä rikkoutneen skailettin kautta. Englantilainen matkustaja-alus S/S Orduna pelasti laivan 23 hengen miehistön 24. tammikuuta 1915 Irlannin länsipuolella. Miehistön poistuttua parkin luukut avattiin ja sen lasti sytytettiin tuleen jotta laivan hylky ei olisi vaaraksi merenkululle. Loch Torridonin sisaralus oli nelimastoparkki Loch Moidart. == Lähteet == Luokka:Suomalaiset purjelaivat
Fria Tider

Fria Tider on ruotsinkielinen, vuonna 2009 perustettu verkkomedia. Ruotsinkielisyydestään huolimatta sivuston kotipaikka on Tallinnassa. Fria Tider on profiloitunut erityisesti maahanmuuttoa ja islamia vastustavana sivustona.https://www.tivi.fi/uutiset/ruotsalainen-trollipaja-tehtailee- havaistysnauhoitteita/63bc2d93-9dfc-3626-ab31-9552dc1bf443 Sivusto on erityisesti ruotsidemokraattien kannattajien suosima. Fria Tider oli internet- sivustojen kävijämääriä mittaavan Similarweb -yrityksen rankingin mukaan kesäkuussa 2022 Ruotsin 156. suosituin verkkosivusto. Fria Tideria on syytetty usein harhaanjohtavien ja valheellisten tietojen naamioimisesta uutisiksi. Esimerkiksi Oxfordin yliopiston alaisen Oxford Internet Instituten vuoden 2018 vaalien alla tekemässä tutkimuksessa Fria Tideria kuvailtiin "roskauutisia" ("junk news") levittäväksi sivustoksi. Samojen vaalien aikaan Ruotsin puolustusministeriön puolustustutkimuslaitos () totesi omassa raportissaan, että vaalikeskusteluun Twitterissä osallistuneet bottitunnukset jakoivat Fria Tiderin ja toisen maahanmuuttokriittisen verkkomedian Samhallsnyttin artikkeleita enemmän kuin Twitterin oikeat ihmiskäyttäjät. New York Times taas on kuvannut Fria Tideria yhdeksi Ruotsin "Kreml-ystävällisimmistä sivustoista", sillä sivusto muun muassa jakaa aktiivisesti Venäjän propagandakanavana pidetyn Sputnik News -uutistoimiston juttuja.https://www.nytimes.com/2019/08/10/world/europe/sweden-immigration- nationalism.html == Lähteet == == Aiheesta muualla == * Fria Tiderin verkkosivut Luokka:Ruotsalaiset verkkosivustot
Glenbank (parkki)

Glenbank oli suomalainen kolmimastoinen teräsparkki, joka oli rakennettu vuonna 1893. Parkki oli uusikaupunkilaisen J. A. Zachariassen & Co. -varustamon omistuksessa vuosina 1906–1911. Laiva haaksirikkoutui helmikuussa 1911 Jaavan lähistöllä Australian luoteispuolella, ja sen miehistö menehtyi yhtä lukuun ottamatta.Jukka Mikkolan Suurten purjelaivojen bibliografia : Glenbank Vakkasuomalaisia purjealuksia ja laivanvarustajia : Teräsparkki Glenbank Parkki Glenbankin rakensi Anderson, Rodger & Co. Port Glasgow'ssa Skotlannissa vuonna 1893 glasgow'laiselle Glenbank Shipping Company -varustamolle. Laivan vetoisuus oli 1 449 bruttorekisteritonnia ja kantavuus 2 540 kuollutpainotonnia. Laivan pituus oli 70,50 metriä, leveys 11,05 metriä ja syväys 6,58 metriä. Suomeen parkki ostettiin Sterling & Co. -varustamolta Glasgow'sta vuodenvaihteessa 1905–1906. Fredrik Moberg (1870–1911) oli laivan kapteenina koko sen ajan, kun se oli suomalaisomistuksessa. Kuparimalmilastissa ollut Glenbank haaksirikkoutui hirmumyrskyssä Jaavan vesillä Balla Ballan luona Legendre-riutoilla Australian luoteispuolella 6. helmikuuta 1911. Laivan 23 hengen miehistöstä vain matruusi Antti Ketola selvisi hengissä haaksirikosta. Ketola pääsi hylkytavaran varassa koralliriutalle, josta paikalliset helmenkalastajat pelastivat hänet. Shipwreck databases : Glenbank == Antti Ketolan pelastautuminen == Raahe-lehti kertoi Ketolan koettelemuksista dramaattisesti: Vietettyään meren armoilla yhdeksän tuntia Ketolan onnistui pelastautua autiolle saarelle, jossa hän selviytyi syömällä raakoja rapuja ja kilpikonnia. Kahden päivän jälkeen hän siirtyi uimalla toiselle saarelle, jonka arveli olevan lähempänä laivojen kulkureittiä. Pian viisi helmenkalastajien laivaa kulki saaren ohi aivan piittaamatta Ketolan niille antamista merkeistä, mutta kuudes laiva poimi hänet mukaansa. "Se, että hän tästä kuitenkin selvisi ilman vakavampia seurauksia todistaa hänellä olleen tavattoman lujarakentaisen ruumiin ja hermot kuin teräksestä", Raahe-lehti kertoi. == Lähteet == Luokka:Suomalaiset purjelaivat Luokka:Vuoden 1911 onnettomuudet
Smriti Irani

Smriti Irani (s. 23. maaliskuuta 1976) on intialainen malli, näyttelijä ja kansanpuolueen poliitikko. Hän on toiminut maansa lasten ja naisten asioiden ministerinä vuodesta 2019 ja vähemmistöministerinä vuodesta 2022. Hän toimi tekstiiliministerinä vuosina 2016–2021. Aikaisemmin hän on toiminut Modin ensimmäisen hallituksen koulutusministerinä vuosina 2014–2016 ja viestintäministerinä 2017–2018. Ennen poliittista uraansa Irani toimi suositun Kyunki Saas Bhi Kabhi Bahu Thi -televisiosarjan päätähtenä. Hän liittyi Intian kansanpuolueeseen vuonna 2003, jonka jälkeen hän pian syytti silloista Gujaratin pääministeriä Narendra Modia vuonna 2002 tapahtuneista uskonnollisista väkivaltaisuuksista ja vaati tämän eroa. Irani asettui ensi kerran ehdolle parlamenttivaaleissa vuonna 2004, mutta hävisi kongressipuolueen Kapil Sibalille. Hänet nimitettiin parlamentin ylähuoneeseen eli Rajya Sabhaan vuonna 2011 edustamaan Gujaratin osavaltiota. Hän oli ehdolla vuoden 2014 parlamenttivaaleissa Amethin vaalipiirissä, missä hänen vastaehdokkaansa oli kongressipuolueen puheenjohtaja Rahul Gandhi, joka voitti Iranin noin 100 000 äänen erolla. Irani valittiin toiselle kaudelle Rajya Sabhaan vuonna 2017, mutta seuraavissa vuoden 2019 parlamenttivaaleissa hän voitti samasta Amethin vaalipiiristä ja siirtyi Lok Sabhaan. Hänen voittonsa tuli monille yllätyksenä, koska Amethin vaalipiiri oli tarjonnut voiton kaikille kongressipuolueen johtajille jo vuodesta 1980. Irani oli voittaessaan toinen kongressipuolueeseen kuulumaton poliitikko, joka sieltä on tullut valituksi. Muutama päivä vaalien jälkeen Iranin avustajana vaaleissa toiminut mies murhattiin ampumalla. Irani on ollut poliittisen uransa aikana osallisena useissa kohuissa. Koulutusministerinä hänen omasta koulutustaustastansa nousi esille epäselvyyksiä. Hän väitti valmistuneensa Yalen yliopistosta, vaikka oli todellisuudessa ainoastaan suorittanut kuusi päivää kestäneen koulutusohjelman siellä. Hänellä ei ole suoritettua korkeakoulututkintoa. Hänet siirrettiin vuonna 2016 tekstiiliministeriksi kahden kohun myötä. Hän oli aiheuttanut suuttumusta väittämällä Hyderabadin yliopistossa itsemurhaan kuolleen väitöskirjatutkijana toimineen dalit-naisen kuolemaa käytettävän poliittisena välineenä. Hänen kaudellaan Jawaharlar Nehrun yliopistossa mieltään osoittaneet opiskelijat, jotka vastustivat vuonna 2001 parlamenttiin hyökänneen henkilön kuolemantuomiota, saivat sakot siirtomaakauden kapinalainsäädännön nojalla. Toimiessaan viestintäministerinä vuonna 2018 hän antoi käskyn kumota valeuutisten jakamisesta syytettyjen toimittajien lupia. Pääministerin kanslia kuitenkin peruutti käskyn. Oppositio epäili toimen tarkoituksena olleen toimittajien painostaminen hallitukselle myötämielisiksi, eikä selvyyttä valeuutisen määritelmästä ollut. ==Lähteet== ==Aiheesta muualla== * Profiili parlamentin ylähuoneen sivuilla * Profiili parlamentin alahuoneen sivuilla Luokka:Intialaiset näyttelijät Luokka:Intialaiset mallit Luokka:Intian ministerit Luokka:Lok Sabhan jäsenet Luokka:Rajya Sabhan jäsenet Luokka:Intian kansanpuolueen poliitikot Luokka:Vuonna 1976 syntyneet Luokka:Elävät henkilöt
Khan Yunis

Khan Yunis on kaupunki Palestiinan Gazan kaistalla Välimeren rannikolla. Kaupungin asukasluku oli vuonna 2019 arviolta 215 621\. ==Maantiede== Khan Yunis sijaitsee Palestiinan luoteisosassa sijaitsevan Gazan kaistan eteläosassa. Matkaa Khan Younisista Gazan kaupunkiin koillisessa on noin 23 kilometriä. Pinta-alaa kaupungilla on 54,5 km². Kaupungissa vallitsee tyypillinen välimerellinen ilmasto. Kesät alueella ovat kuumia ja kuivia, sekä talvet sateisia. Kylmin kuukausi on tammikuu ja lämpimin elokuu. Vuoden keskilämpötila on noin 22°C. ==Historia== Khan Yunis on joskus yhdistetty historioitsija Herodotoksen mainitsemaan filistealaiseen kaupunkiin nimeltä Ihosos (ʾΙήνυσος). Egyptin mamelukkihallitsijoiden valtakaudella paikka oli tärkeä pysähdyspaikka Palestiinasta Egyptiin kulkevalla kauppareitillä. Sulttaani Barquqin valtakaudella paikalle rakennettiin karavaaniseralji (khan), jonka rauniot ovat säilyneet nykypäiviin saakka. Khan Yunisin kunta perustettiin vuonna 1917. Vuonna 1931 tehdyn väestönlaskennan mukaan Khan Yunisin asukasluku oli 3 811, minkä lisäksi sen välittömässä läheisyydessä asui toiset 3 440 henkilöä. Asukkaat olivat pääosin muslimeja, mutta heihin kuului myös 40 kristittyä ja 3 juutalaista. Vuonna 1944 kaupungin väkiluku oli kasvanut lukemaan 11 220. Israelin itsenäisyyssodan myötä vuonna 1948 Khan Yunisista tuli osa Egyptin hallitsemaa Gazan kaistaa. Kaupungin viereen perustettiin samana vuonna Khan Yunisin pakolaisleiri. Israel miehitti kaupunkia hetkellisesti Suezin kriisin yhteydessä vuonna 1956 ja myöhemmin pidempään kuuden päivän sodan jälkeen vuonna 1967. Kaupungin viereen perustettiin sodan jälkeen israelilainen siirtokunta. Khan Yunisista tuli yksi Hamasin tukikohdista. Vuonna 1994 kaupungin hallinta luovutettiin tuolloiselle palestiinalaishallinnolle. Siirtokunnat kuitenkin säilyivät ja yhteenottoja käytiin esimerkiksi toisen intifadan aikana. Israelin puolustusvoimat purki joitakin Khan Yunisin taloja estääkseen tulituksen siirtokuntiin. Lopulta siirtokunnat tyhjennettiin ja Israelin asevoimien joukot poistuivat Gazan kaistalta vuonna 2005. Israelin joukot palasivat vuonna 2024 Gazan sodan yhteydessä käyden katutaisteluja Hamasin taistelijoita vastaan. ==Väestö== Palestiinan tilastokeskuksen arvion mukaan Khan Yunisin asukasluku oli vuonna 2019 215 621. Koko Gazan kaistan asukkaista Khan Yunisissa asuu noin 17 % ja kaupunki on kaistaaleen toiseksi tiheimmin asuttu. Viereisellä Khan Yunisin pakolaisleirillä oli Yhdistyneiden kansakuntien UNRWA:n mukaan 87 816 rekisteröityä pakolaista. ==Lähteet== == Aiheesta muualla == Luokka:Palestiinan kaupungit Luokka:Gazan kaista
Boulaye Dia

Boulaye Dia (s. 16. marraskuuta 1996 Oyonnax, Ranska) on ranskalais- senegalilainen jalkapalloilija, pelipaikaltaan hyökkääjä. Hän edustaa seuratasolla Italian Serie A:ssa Laziota lainalla Italian toisella sarjatasolla pelaavasta Salernitanasta. Dia pelasi ensimmäisen kerran Ranskan pääsarjassa Reimsin joukkueessa lokakuussa 2018 ja teki ensimmäisen pääsarjamaalinsa neljännessä ottelussaan marraskuussa 2018. Kaudella 2018–2019 hän pelasi kaikkiaan 18 Ligue 1:n ottelua ja teki niissä kolme maalia. Toisella kaudellaan hän teki 24 liigaottelussa seitsemän maalia ja kolmannella kaudellaan 36 liigaottelussaan 14 maalia, millä hän oli joukkueensa paras maalintekijä ja koko liigan maalintekijätilastossa jaetulla yhdeksännellä sijalla. Dia siirtyi kesällä 2021 espanjalaisseura Villarrealiin. Hän pelasi kaudella 2021–2022 Espanjan liigassa 25 ottelua ja teki niissä viisi maalia. Mestarien liigassa hän pelasi kahdeksan ottelua ja teki maalin toisessa välieräottelussa Liverpoolia vastaan. Kaudella 2022–2023 Dia pelasi lainalla italialaisessa Salernitanassa 33 Serie A -ottelua ja teki niissä 16 maalia, joista kolme maalia toukokuussa kotiottelussa Fiorentinaa vastaan. Dia oli koko liigan kolmanneksi paras maalintekijä. Kesällä 2023 hän siirtyi Salernitanan omistukseen ja pelasi kaudella 2023–2024 Serie A:ssa 17 ottelua, joissa hän teki neljä maalia. Elokuussa 2024 hän lähti kaksi kautta kestävälle lainalla Lazioon. Dia pelasi Senegalin maajoukkueessa ensimmäisen kerran lokakuussa 2020. Hän on elokuun 2024 loppuun mennessä pelannut 28 maaottelua, joista 22 ottelua avauskokoonpanossa, ja tehnyt niissä viisi maalia. Hän teki maalin syyskuussa 2021 MM-karsintaottelussa Kongon tasavaltaa, syyskuussa 2022 ystävyysottelussa Boliviaa, marraskuussa 2022 MM-kilpailujen alkulohko- ottelussa Qataria sekä maaliskuussa 2023 Afrikan-mestaruuskilpailujen karsinnassa sekä koti- että vierasottelussa Mosambikia vastaan. Dia pelasi MM- kilpailuissa 2022 avauskokoonpanossa joukkueensa kaikki neljä ottelua. == Lähteet == Luokka:Ranskalaiset jalkapalloilijat Luokka:Vuonna 1996 syntyneet Luokka:Elävät henkilöt
Yleisurheilun maailmanmestaruuskilpailut 2019 – miesten kolmiloikka

Miesten kolmiloikka yleisurheilun maailmanmestaruuskilpailuissa 2019 järjestettiin Khalifa International Stadiumilla 27.–29. syyskuuta 2019. ==Aikataulu== :Kaikki ajat paikallista aikaa (UTC+3). Päivämäärä Aika Kierros 27\. syyskuuta 19.25 Karsinta 29\. syyskuuta 21.45 Loppukilpailu ==Tulokset== ===Karsinta=== Karsinnasta loppukilpailuun eteni tuloksella 17,10 (Q) tai selviytymällä 12 parhaan joukkoon (q). Sija Ryhmä Nimi Maa #1 #2 #3 Tulos Huom. 1 A Pedro Pablo Pichardo 17,38 17,38 Q 2 A Hugues Fabrice Zango 16,60 17,17 17,17 Q 3 B Christian Taylor 16,99 16,94 — 16,99 q 4 A Donald Scott 16,47 16,99 16,99 q 5 A Will Claye 16,83 15,25 16,97 16,97 q 6 B Alexis Copello 16,67 16,95 16,95 q 7 B Jordan Díaz 16,61 16,60 16,93 16,93 q 8 A Almir dos Santos 16,92 — 16,21 16,92 q 9 B Fang Yaoqing 16,92 16,92 q 10 B Wu Ruiting 16,90 16,80 16,90 q 11 A Cristian Nápoles 16,84 16,75 16,88 16,88 q 12 B Necati Er 16,65 16,87 16,87 q 13 B Omar Craddock 16,87 16,87 14 B Dmitri Sorokin 16,68 16,86 16,86 15 B Nelson Évora 16,26 16,67 16,80 16,80 16 A Zhu Yaming 16,79 16,75 16,48 16,79 17 B Benjamin Williams 15,89 16,77 15,55 16,77 18 A Aleksei Fjodorov 16,49 16,71 16,16 16,71 19 A Nazim Babayev 16,65 16,38 16,51 16,65 20 A Yasser Mohamed Triki 16,34 16,62 16,51 16,62 21 B Georgi Tsonov 16,61 16,08 16,61 22 A Benjamin Compaoré 16,59 16,35 16,15 16,59 23 A Simo Lipsanen 16,44 16,47 16,47 24 A Andy Díaz 16,41 16,39 16,41 25 A Chengetayi Mapaya 14,80 16,36 16,36 26 B Jean-Marc Pontvianne 16,02 16,31 16,31 27 B Alexsandro Melo 15,90 16,26 16,26 28 A Latario Collie-Minns 16,26 16,26 29 B Levon Aghasjan 16,24 15,98 16,04 16,24 30 B Lathone Collie-Minns 15,62 13,50 15,89 15,89 31 A Ruslan Kurbanov 15,86 15,86 32 A Andrea Dallavalle 14,63 15,09 15,09 33 B Jordan Scott 14,73 — — 14,73 ===Loppukilpailu=== Loppukilpailu järjestettiin 29. syyskuuta kello 21.46. Sija Nimi Maa Kierros Kierros Kierros Kierros Kierros Kierros Paras Huom. Sija Nimi Maa 1 2 3 4 5 6 Paras Huom. Christian Taylor 17,42 17,86 17,92 17,54 17,92 Will Claye 17,61 17,72 17,53 17,74 17,74 17,66 17,74 Hugues Fabrice Zango 17,18 17,46 17,29 17,56 17,66 17,66 4 Pedro Pablo Pichardo 17,49 17,28 17,49 17,62 17,60 17,00 17,62 5 Cristian Nápoles 17,36 17,38 17,38 6 Donald Scott 16,57 17,05 15,08 17,17 17,17 7 Alexis Copello 17,10 17,10 8 Jordan Díaz 15,88 16,86 17,10 16,86 17,06 16,69 17,06 9 Wu Ruiting 16,97 16,86 16,88 16,97 10 Fang Yaoqing 15,94 16,42 16,65 16,65 11 Necati Er 16,34 15,62 16,34 12 Almir dos Santos 15,01 15,01 ==Lähteet== Luokka:Yleisurheilun maailmanmestaruuskilpailut 2019
Hassane Kamara

Hassane Kamara (s. 5. maaliskuuta 1994 Saint-Denis, Ranska) on ranskalais- norsunluurannikkolainen jalkapalloilija, pelipaikaltaan vasen laitapuolustaja. Hän edustaa seuratasolla Italian Serie A:ssa pelaavaa Udinesea. Kamara aloitti liigauransa huhtikuussa 2014 Ligue 2:ssa Châteauroux'n joukkueessa. Elokuussa 2015 hän siirtyi Stade de Reimsiin, jossa hän pelasi kesään 2020 saakka lukuun ottamatta kevätkauden 2017 lainapestiä Créteilin joukkueessa. Ligue 1:ssä hän pelasi kaksi ottelua kaudella 2015–2016. Reimsin palattua pääsarjaan hän pelasi kaudella 2018–2019 Ligue 1:ssä 16 ottelua ja seuraavalla kaudella 23 ottelua. Ensimmäisen pääsarjamaalinsa hän teki syyskuussa 2019 hallitsevaa mestaria Paris Saint-Germainia vastaan, kun Reims voitti 0–2 aiheuttaen PSG:lle ensimmäisen kotitappion yli vuoteen. Toisen maalinsa hän teki helmikuussa 2020 tasapeliin päättyneessä vierasottelussa AS Monacoa vastaan. Kamara siirtyi kesällä 2020 OGC Niceen, jossa hän pelasi 1,5 kautta. Hän pelasi kaudella 2020–2021 Ligue 1:ssä 36 ottelua, joissa hän teki kaksi maalia, ja seuraavan kauden alkupuolella 11 ottelua. Syksyllä 2020 hän pelasi Eurooppa-liigan alkulohkossa neljä ottelua ja teki maalin Bayer Leverkusenia vastaan. Kamara siirtyi tammikuussa 2022 Englannin Valioliigassa pelaavaan Watfordiin. Hän pelasi kevään aikana 19 valioliigaottelua, jotka yhtä lukuun ottamatta avauskokoonpanossa, ja teki maalin huhtikuussa Manchester Cityä vastaan. Elokuussa 2022 italialaisseura Udinese osti Kamaran, joka kuitenkin pelasi vielä yhden kauden lainalla mestaruussarjaan pudonneessa Watfordissa. Jouluun 2023 mennessä Kamara on pelannut Udinesessa 16 Serie A -ottelua, joista 11 ottelua avauskokoonpanossa. Kamara pelasi Norsunluurannikon maajoukkueessa ensimmäisen kerran kesäkuussa 2021. Hän on pelannut vuoden 2023 loppuun mennessä yhdeksän maaottelua, joissa hän on ollut seitsemän kertaa avauskokoonpanossa. == Lähteet == Luokka:Ranskalaiset jalkapalloilijat Luokka:Vuonna 1994 syntyneet Luokka:Elävät henkilöt
Albyn

Albyn oli suomalainen nelimastoinen rautaparkki, joka oli rakennettu 1883. Parkki oli uusikaupunkilaisen J. A. Zachariassen & Co. -varustamon omistuksessa 1907–1921. Laiva katosi vuonna 1921 Atlantilla miehistöineen ajettuaan todennäköisesti merimiinaan.Jukka Mikkolan Suurten purjelaivojen bibliografia : Albyn Vakkasuomalaisia purjealuksia ja laivanvarustajia : Rautaparkki Albyn Parkki Albynin rakensi Oswald, Mordaunt & Co. Southamptonissa Englannissa vuonna 1883 liverpoolilaiselle J. Houstonille. Laivan vetoisuus oli 2 092 bruttorekisteritonnia ja kantavuus 3 400 kuollutpainotonnia. Laivan pituus oli 86,50 metriä, leveys 12,2 metriä ja syväys 7,42 metriä. Suomeen parkki Albyn ostettiin J. Houston & Son -varustamolta Liverpoolista toukokuussa 1907. Laiva oli ensimmäisen maailmansodan loppuvaiheissa pidätettynä Yhdysvalloissa. Albyn kävi Suomessa ainoastaan kerran tuodessaan joulukuussa 1919 elintarvikelastin Turkuun ja viedessään sitten helmikuussa 1920 puutavaralastin Uudestakaupungista Antwerpeniin. Albyn ja sen 25 hengen miehistö katosivat vuonna 1921 Atlantilla parkin ollessa kivihiililastissa matkalla Norfolkista Yhdysvalloista Göteborgiin. Albynin arveltiin todennäköisesti ajaneen merimiinaan. == Lähteet == Luokka:Suomalaiset purjelaivat Luokka:Vuoden 1921 onnettomuudet
Giriraj Singh

Giriraj Singh (s. 8. syyskuuta 1952) on intialainen poliitikko, josta tuli vuonna 2019 maansa karjanhoito-, meijeri- ja kalastusministeri. Ennen uraansa valtakunnan politiikassa hän toimi aktiivisesti Biharin osavaltion paikallispolitiikassa. Hänet äänestettiin vuonna 2002 Biharin lainsäätäjäksi, josta hänet ylennettiin osavaltiohallituksen ministeriksi 2008. Vuoden 2014 parlamenttivaaleissa hänet valittiin parlamentin alahuoneeseen. Singh toimi pienyrityksistä vastaavana valtioministerinä ensimmäistä kertaa vuoden 2014 marraskuussa. Vuonna 2017 hän sai johtaa samaa ministeriötä itsenäisenä valtioministerinä. Omien sanojensa mukaan hän ryhtyi poliitikoksi, jotta Kashmir liitettäisiin Intiaan. Hänen mukaansa Modi toteutti tämän tavoitteen, kun alueen erityisoikeudet lakkautettiin vuonna 2019. Singh sanoi, että hänen poliittinen uransa mahdollisesti päättyy kun Modin toisen hallituksen virkakausi päättyy. Singh on tullut tunnetuksi useilla islamin vastaisilla kommenteillaan. Vuonna 2016 hän ilmoitti, että hindujen täytyy lisätä väkilukuaan. Kaksi vuotta myöhemmin hän kertoi, että muslimit ovat hindujumala Raman jälkeläisiä ja heidän tulisi auttaa rakentamaan Baburin moskeijan tilalle hindutemppeli. Vuonna 2019 hän vertasi Pakistanin pääministeriä hindulaisen mytologian tuntemaan Bhasmasura-demoniin. ==Lähteet== ==Aiheesta muualla== * Profiili parlamentin alahuoneen sivuilla Luokka:Intian ministerit Luokka:Kalastusministerit Luokka:Lok Sabhan jäsenet Luokka:Intian kansanpuolueen poliitikot Luokka:Vuonna 1952 syntyneet Luokka:Elävät henkilöt
King Edward (fregatti)

King Edward oli suomalainen kolmimastoinen teräsfregatti, joka oli rakennettu 1891. Fregatti oli uusikaupunkilaisten laivanvarustajien omistuksessa 1910-1915. Laiva miehistöineen tuhoutui elokuussa 1915 hirmumyrskyssä Meksikon lahdella.Jukka Mikkolan Suurten purjelaivojen bibliografia : King Edward Vakkasuomalaisia purjealuksia ja laivanvarustajia : Teräsfregatti King Edward Fregatti King Edwardin rakensi Russell & Co. Port Glasgowssa Skotlannissa vuonna 1891 glasgowilaiselle J. A. Walker & Co.-varustamolle. Laivan vetoisuus oli 1 676 bruttorekisteritonnia ja kantavuus 2 800 kuollutpainotonnia. Laivan pituus oli 79,50 metriä, leveys 11,26 metriä ja syväys 7,0 metriä. Suomeen fregatti ostettiin King Shipping Co. (J.A. Walker & Co.)-varustamolta Glasgowsta vuonna 1910. Laivaa kutsuttiin sen tekemien nopeusennätysten ansiosta lempinimellä the Flying Finn. Fregatti lähti puutavaralastissa 10. elokuuta 1915 Texasin Sabine Passin satamasta Meksikon lahdelta kohti Buenos Airesia mutta katosi matkalla jäljettömiin 20 hengen miehistöineen joista kuusi oli suomalaisia. Fregatin on arveltu tuhoutuneen hirmumyrskyssä joka saapui Meksikon lahdelle elokuun puolivälissä 1915. Laivan pelastusvene löytyi tyhjänä 12. syyskuuta 1915 Mobilen lähistöltä. == Lähteet == Luokka:Suomalaiset purjelaivat Luokka:Vuoden 1915 onnettomuudet
Malin joukkoviestimet

Malin joukkoviestimet käsittävät sanoma- ja aikakauslehtiä, kansallisen yleisradioyhtiön ORTM:n, yksityisiä radio- ja televisioasemia sekä Internet- sivustoja. Lehdistönvapauden tila on heikentynyt vuoden 2012 sisällissodan jälkeen. ==Lehdistö== Malissa oli 198 printtilehteä vuonna 2017. Päivälehtiä oli 9, viikkolehtiä 171, urheilulehtiä 10 ja aikakauslehtiä 8. Valtiollista L’Essoria lukuun ottamatta päivälehdet ovat yksityisomistuksessa. Valtaosa lehdistä ilmestyy maan pääkaupungissa Bamakossa ja niiden kieli on muutamaa poikkeusta lukuun ottamatta ranska. Lehtien levikki vaihtelee muutamasta sadasta muutamaan tuhanteen kappaleeseen. Lukijakunta koostuu lähinnä kaupunkien sivistyneistöstä. Maaseudulle suunnattuja lehtiä edustaa bambarankielinen Kibaru. ==Radio== Malin tärkein joukkotiedotusväline on radio. Kansallisella yleisradioyhtiöllä ORTM:llä on valtakunnallinen radiokanava ja yhdeksän alueradiota. Vuonna 2017 maassa laskettiin olevan 323 radioasemaa. Toimiluvallisia asemia oli 200 vuonna 2019. Kaupallisten asemien rinnalla toimii lukuisia yhteisöradioita ja uskonnollisia asemia. YK:n rauhanturvajoukoilla on oma Mikado-ketjunsa ja eräät asemat välittävät ulkomaisten radioyhtiöiden ohjelmia. Radiossa käytetään laajasti paikallisia kieliä. Yksityisten asemien tärkein yhteistyöelin on Union des Radios et Télévisions Libres du Mali. ==Televisio== Televisio tavoittaa kaksi kolmasosaa Malin väestöstä. Vuonna 2019 maassa oli 23 televisiokanavaa. Kotimaista ohjelmaa tuottaa vain ORTM, jolla on kaksi kanavaa. Muut toimijat kuten Africable välittävät ulkomaisten satelliittikanavien ohjelmia. ==Internet== Internetiä käyttää lähinnä maan sivistyneistö ja varsinkin nuoret miehet. Kotimainen toimitettu sisältö käsittää sanomalehtien verkkosivustoja sekä uutissivustoja kuten Maliweb.net, Malijet.com ja Bamada.net. ==Lehdistönvapaus== Malin lainsäädäntö turvaa lehdistönvapauden. Median toimintaedellytykset olivat vuoden 2012 sisällissotaan saakka suhteellisen hyvät. Maan levottomuudet ovat heikentäneet tilannetta, mutta samalla lisänneet yleisön kiinnostusta uutisointia kohtaan. Tiedotusvälineiden ongelmia ovat turvattomuuden sekä poliittisten ja uskonnollisten vaikuttamisyritysten lisäksi toiminnan heikko kannattavuus ja toimittajien alhainen koulutustaso. Tiedotusvälineiden toimintaa valvoo vuonna 2015 perustettu elin Haute Autorité de la Communication. ==Lähteet== ==Aiheesta muualla== * Baromètre des Médias Africains: Mali 2016 * De l’utilisation des médias au Mali *
Suomenojan jätevedenpuhdistuslaitos

Suomenojan jätevedenpuhdistamo on Espoon Finnoossa Kaitaan kaupunginosassa sijaitseva jätevedenpuhdistamo. Sen toiminta on päättynyt, ja rakennus aiotaan purkaa vuoden 2024 aikana. Tilalle suunnitellaan asuinaluetta. Jätevedenpuhdistusta alettiin keskittää Suomenojalle 1960-luvulla. Sitä ennen Espoossa oli yhdeksän pienempää biologista puhdistamoa. 1970-luvulta vuoteen 2022 asti Suomenojalla puhdistettiin kaikki jätevedet, jotka tulivat yli 310 000 asukasta käsittävältä alueelta Espoosta, Kauniaisista, Länsi-Vantaalta ja Kirkkonummelta.Suomenojan jätevedenpuhdistamo HSY Puhdistetut vedet johdettiin vuonna 1974 valmistunutta purkutunnelia pitkin merelle Gasgrund-saaren edustalle. Kun Blominmäen jätevedenpuhdistamo otettiin käyttöön marraskuussa 2022, Suomenojan laitoksen toimintaa alettiin vaiheittain lakkauttaa. Tammikuusta 2023 lähtien kaikki jätevedet on puhdistettu Blominmäessä. Suomenojan puhdistamon kapasiteetti ei enää riittänyt palvelemaan Espoon kasvanutta asukasmäärää. Blominmäessä vesi myös pystytään puhdistamaan tehokkaammin. Osa Suomenojan puhdistamon puretusta laitteistosta lähetettiin Ukrainaan. == Katso myös == * Viikinmäen jätevedenpuhdistamo == Lähteet == Luokka:Kaitaa Luokka:Espoon rakennukset ja rakennelmat Luokka:Jätevesihuolto Luokka:Vesihuolto Suomessa Luokka:Jätehuolto Suomessa
Rachid Alioui

Rachid Alioui (s. 18. kesäkuuta 1992 La Rochelle, Ranska) on marokkolainen jalkapalloilija, pelipaikaltaan hyökkääjä. Hän edustaa seuratasolla Ligue 1:ssä pelaavaa Angersia. Alioui edusti Guingampia vuoteen 2016 mutta pelasi viimeisen kauden lainalla Lavalissa. Vuodet 2016–2019 hän edusti Nîmesiä ja siirtyi kesällä 2019 Angersiin. Ranskan pääsarjassa Ligue 1:ssä hän pelasi Guingampin joukkueessa 23 ottelua ja teki niissä kaksi maalia kausina 2013–2015. Seuraavan kerran hän pelasi pääsarjassa Nîmesin joukkueessa kaudella 2018–2019, jolloin hän teki 27 liigaottelussa viisi maalia. Kaudella 2019–2020 hän on tehnyt Angersin joukkueessa seitsemässä ensimmäisessä ottelussa maalin Metziä vastaan ja kaksi maalia Toulousea vastaan. Alioui on pelannut Marokon maajoukkueessa syyskuun 2019 puoliväliin mennessä 13 maaottelua ja tehnyt niissä kaksi maalia, lokakuussa 2016 Kanadaa vastaan ja tammikuussa 2017 Afrikan-mestaruuskilpailuissa Norsunluurannikkoa vastaan. Ensimmäisen kerran hän pääsi maaottelussa kentälle maaliskuussa 2014 Gabonia vastaan. == Lähteet == Luokka:Marokkolaiset jalkapalloilijat Luokka:Vuonna 1992 syntyneet Luokka:Elävät henkilöt
Laura Yli-Vakkuri

Laura Elli Maria Yli-Vakkuri (s. 6. marraskuuta 1965 Tampere) on suomalainen virkamies ja Suomen sisäministeriön kansainvälisten asioiden yksikön ylijohtaja. ==Henkilöhistoria== Laura Yli-Vakkurin vanhemmat ovat varatuomari Antero Yli-Vakkuri ja apulaisprofessori Valma Yli-Vakkuri. Hän on valmistunut oikeustieteen kandidaatiksi Helsingin yliopistosta vuonna 1992. == Virkaura == Yli-Vakkuri on toiminut sisäministeriön palveluksessa vuodesta 1998 lähtien. Valtioneuvosto nimitti hänet sisäministeriön kansainvälisten asioiden yksikön johtajan määräaikaiseen virkaan ajaksi 1.8.2011–1.2.2015. Yli-Vakkuri on hoitanut tehtävää jo 1.3.2009 lähtien viran vakinaisen haltijan Antti Pelttarin tultua nimitetyksi sisäministeriön valtiosihteeriksi ja sittemmin Suojelupoliisin päällikön määräaikaiseen virkasuhteeseen. Ennen nimitystä Yli- Vakkuri työskenteli kansainvälisten asioiden yksikössä lainsäädäntöneuvoksena kymmenen vuoden ajan. Valtioneuvosto jatkoi Yli-Vakkurin nimitystä 28.4.2016 sisäministeriön kansainvälisten asioiden yksikön johtajana viiden vuoden määräajaksi. Yli-Vakkuri hoitaa Antti Pelttarin virkaa, kun Pelttari toimii Suojelupoliisin päällikkönä. Yli-Vakkuri toimii lisäksi EU- rahoitusohjelmakauden 2021–2027 sisäasioiden rahastoja koskevan lainsäädäntöhankkeen työryhmän puheenjohtajana. Euroopan komission antaman ohjeistuksen mukaan Euroopan unionin rahoitusohjelmakaudelle 2021–2027 perustetaan sisäasioiden alalle kolme rahastoa, jotka ovat sisäisen turvallisuuden rahasto, turvapaikka- ja maahanmuuttorahasto sekä rajaturvallisuuden ja viisumipolitiikan rahoitusväline osana yhdennetyn rajaturvallisuuden rahastoa. == Lähteet == == Kirjallisuutta == * Luokka:Suomalaiset virkamiehet Luokka:Vuonna 1965 syntyneet Luokka:Elävät henkilöt Luokka:Suomalaiset juristit
Samoena

Samoena oli suomalainen kolmimastoinen teräsfregatti, joka oli rakennettu 1892. Parkki oli uusikaupunkilaisten laivanvarustajien omistuksessa 1910-1919. Laiva haaksirikkoutui Rotterdamin lähellä syyskuussa 1919 ja sen hylky myytiin romutettavaksi.Jukka Mikkolan Suurten purjelaivojen bibliografia : Samoena Vakkasuomalaisia purjealuksia ja laivanvarustajia : Teräsfregatti Samoena Fregatti Samoenan rakensi Charles Connell & Co. Greenockissa Skotlannissa vuonna 1892 greenockilaiselle kapteeni J. D. Clinkille. Laivan vetoisuus oli 1 929 bruttorekisteritonnia ja kantavuus 3 275 kuollutpainotonnia. Laivan pituus oli 81,63 metriä, leveys 12,26 metriä ja syväys 7,20 metriä. Suomeen fregatti ostettiin Lang & Fulton-varustamolta Greenockista 1910. Vuonna 1916 laiva joutui ankaraan myrskyyn Atlantilla ollessaan öljykanisterilastissa matkalla New Yorkista Melbourneen. Laiva kallistui lastin siirryttyä ja osa kannesta oli veden peitossa. Myrskyn mentyä ohi laiva kuitenkin oikeni. Fregatti lähti 1. elokuuta 1919 mallaslastissa New Yorkista Rotterdamiin. Se haaksirikkoutui Hoek van Hollandin lähellä olevalla aallonmurtajalla ollessaan hinattavana Rotterdamin satamaan 25. syyskuuta 1919. Laivan hylky myytiin romutettavksi Hollantiin. == Lähteet == Luokka:Suomalaiset purjelaivat Luokka:Vuoden 1919 onnettomuudet Luokka:Greenock
Baptiste Santamaria

Baptiste Santamaria (s. 9. maaliskuuta 1995 Saint-Doulchard) on ranskalainen jalkapalloilija, pelipaikaltaan puolustava keskikenttäpelaaja. Hän edustaa seuratasolla Ligue 1:ssä pelaavaa Angersia. Santamaria nousi Toursin junioreista edustusjoukkueeseen kaudella 2013–2014. Hän pelasi kolmen kauden aikana Ligue 2:ssa 90 ottelua ja teki niissä 14 maalia. Kesällä 2016 hän siirtyi Angersiin, jossa hän kolmen kauden aikana pelasi Ligue 1:ssä 106 ottelua ja teki yhden maalin, syyskuussa 2018 Dijonia vastaan. Toisen pääsarjamaalinsa hän teki neljännellä Angersin-kaudellaan elokuussa 2019 Metziä vastaan. Santamaria on pelannut Ranskan alle 20-vuotiaiden maajoukkueessa kolme ottelua. == Lähteet == Luokka:Ranskalaiset jalkapalloilijat Luokka:Vuonna 1995 syntyneet Luokka:Elävät henkilöt
Casimir Ninga

Casimir Ninga (s. 17. toukokuuta 1993) on tšadilainen jalkapalloilija, pelipaikaltaan hyökkääjä. Hän edustaa seuratasolla Ranskan Ligue 1:ssä pelaavaa Angersia. Ninga edusti kotimaassaan Renaissancea ja Gabonissa Mangasportia ennen kuin siirtyi Ranskaan Montpellierin joukkueeseen kesällä 2015. Hän pelasi kolmen kauden aikana 64 pääsarjaottelua ja teki niissä 13 maalia. Kauden 2018–2019 hän edusti Caenia ja teki 33 pääsarjaottelussa kuusi maalia. Kauden 2019–2020 hän aloitti Ligue 2:een pudonneessa Caenissa mutta siirtyi elokuussa 2019 pääsarjajoukkue Angersiin. Neljännessä Angersin- ottelussaan hän teki kolme maalia Saint-Étiennea vastaan. Ninga pelasi Tšadin maajoukkueessa ensimmäisen ottelunsa marraskuussa 2011. == Lähteet == Luokka:tšadilaiset jalkapalloilijat Luokka:Vuonna 1993 syntyneet Luokka:Elävät henkilöt
Douglas Cummings

Douglas Cummings (5. huhtikuuta 1946 – 14. toukokuuta 2014) oli brittiläinen sellisti.The Times: Douglas Cummings Cummings oli alttoviulisti Keith Cummingsin poika. Hän opiskeli Royal Academy of Musicissa ja Gregor Piatigorskyn johdolla ennen paluuta kotimaahansa, jossa työskenteli London Mozart Playersissa ja Englannin kamariorkesterissa. Hänet nimitettiin vuonna 1969 Lontoon sinfoniaorkesterin ensisellistiksi, jona hän toimi 24 vuoden ajan. Hän oli myös orkesterin johtokunnan jäsen vuosina 1979–1982. Cummings esiintyi BBC:n lähetyksissä André Previnin johdolla ja kantaesitti tämän oman sellokonserton. Hän toimi solistina myös muun muassa Edward Elgarin sellokonserton esityksessä Sydneyn oopperatalossa vuonna 1983 Lontoon sinfoniaorkesterin ja Claudio Abbadon kanssa.The Strad: British cellist Douglas Cummings has died aged 67 Cummings sai aivoverenvuodon vuonna 1982, mutta esiintyi tämän jälkeen BBC1:lla näytetyssä Life of an Orchestra -sarjassa. Vuonna 1993 hän lopetti työnsä Lontoon sinfoniaorkesterissa keskittyäkseen opetustyöhön, jota hän teki Lontoon Royal Academy of Musicissa, Royal Welsh College of Music & Dramassa ja Northamptonshiren Oundle Schoolissa. Cummings esiintyi kamarimuusikkona London Virtuosin, Lindsay String Quartetin ja Lake Piano Trion kanssa. Hänestä tuli Royal Academy of Musicin Fellow vuonna 1977 ja London Cello Societyn elinikäinen jäsen vuonna 2010. Hänen soittoaan on julkaistu useilla levytyksillä, joihin kuuluu The British Cello Phenomenon (Cello Classics, 2004). Lindsay String Quartetin kanssa hän levytti Franz Schubertin musiikkia Sanctuary Classics -levymerkille. == Lähteet == Luokka:Brittiläiset sellistit Luokka:Vuonna 1946 syntyneet Luokka:Vuonna 2014 kuolleet
Mairead McGuinness

Mairead McGuinness (s. 13. kesäkuuta 1959) on irlantilainen poliitikko, joka on toiminut Rahoituspalveluista, rahoitusvakaudesta ja pääomamarkkinaunionista vastaava komissaari von der Leynenin komissiossa lokakuusta 2020 alkaen. Hän oli Euroopan parlamentin jäsen vuosina 2004–2020, ja Euroopan parlamentin varapuhemiehenä vuosina 2017–2020. Vuonna 2019 hänet äänestettiin jatkokaudelle Euroopan parlamentin varapuhemieheksi yli 90 prosentin äänisaaliilla. Hän ilmaisi aikaisemmin Politico-lehdelle kiinnostusta Euroopan parlamentin puheenjohtajan tehtävään, mutta hänen sijastaan tehtävään valittiin David Sassoli. McGuinnessin mukaan europarlamentti tarvitsee enemmän naisia johtopaikoille. Samana vuonna hän ehdotti uskonnollisten ja sekulaarien yhteisöjen ja Euroopan unionin lainsäätäjien välisen dialogin lisäämistä julkisuuteen vuotaneessa raportissa. Ennen poliittista uraansa McGuinness opiskeli maataloustiedettä University College Dublinissa, jossa hän oli ensimmäinen alalta valmistunut nainen. Hän ei kuitenkaan päätynyt maanviljelystöihin vaan kouluttautui radiojuontajaksi ja toimittajaksi. ==Lähteet== ==Aiheesta muualla== * Luokka:Irlantilaiset europarlamentaarikot Luokka:Irlantilaiset toimittajat Luokka:Vuonna 1959 syntyneet Luokka:Elävät henkilöt
Raimo Yli-Uotila

Raimo Yli-Uotila on entinen suomalainen poliitikko ja kuntavaikuttaja. Vuosina 1992–1999 Yli-Uotila toimi Seinäjoen kaupunginjohtajana. Ennen virkaansa kaupunginjohtajana Yli-Uotila toimi Etelä-Pohjanmaan sairaanhoitopiirin johtajaylilääkärinä ja Seinäjoen kaupunginvaltuuston puheenjohtajana vuosina 1977–1980 ja 1989–1992.Yli-Uotila valittiin Seinäjoen johtajaksi – Helsingin Sanomat (€) Yli-Uotila kertoi vuonna 2012 kuuluneensa vapaamuurareihin vuodesta 1969 lähtien.Seinäjoen ex-johtaja avautuu salaisesta kohuseurasta – Seinäjoen Sanomat (arkistoitu) == Lähteet == Luokka:Kansallisen Kokoomuksen poliitikot Luokka:Seinäjoen kaupunginvaltuutetut Luokka:Seinäjoen kauppalan- ja kaupunginjohtajat Luokka:Suomalaiset vapaamuurarit Luokka:Syntymävuosi puuttuu Luokka:Elävät henkilöt
Ilmastoveivi2019-kampanja

Ilmastoveivi2019-kampanja oli puoluepoliittisesti sitoutumaton kansalaisvetoinen ilmastokampanja, joka keräsi joulukuun 2018 ja heinäkuun 2019 välillä 60 210 allekirjoitusta vetoomukseen, jolla vaadittiin Suomen uutta hallitusta nostamaan ilmastokysymys Suomen EU-puheenjohtajakauden kärkiteemaksi. Kampanja sai tuen myös 155 organisaatiolta, joiden joukossa olivat muun muassa suurimmat yliopistot Suomessa sekä useat ammattiliitot. == Kampanjan tausta == Kampanjan perusti helsinkiläinen valtiotieteiden ja oikeustieteiden opiskelija Laura Kolehmainen, joka lokakuussa 2018 IPCC:n SR15-raportin julkistuksen jälkeen käynnisti kampanjan satojen vapaaehtoisten tuella. Kampanjan tavoitteena oli kerätä nimiä vetoomukseen, jonka keskeisinä vaatimuksina oli nostaa ilmasto Suomen EU-puheenjohtajakauden kärkiteemaksi, jotta Suomi ajaisi Euroopan unionin päästötavoitteiden päivittämistä. Kampanjan vetoomuksessa vaadittiin, että: * EU:n on tehtävä oikeudenmukainen osuutensa ilmaston lämpenemisen rajaamiseksi 1,5 asteeseen. Tämä tarkoittaa, että päästöjä on vähennettävä 60 prosenttia suhteessa vuoteen 1990 vuoteen 2030 mennessä. EU:n on oltava hiilineutraali vuonna 2040 ja saavutettava negatiiviset päästöt sen jälkeen vahvistamalla luonnollisten ekosysteemien kykyä sitoa hiilidioksidia ja viilentää ilmastoa. * Kaikkien rahoitusvirtojen on oltava ilmastokestäviä. Hankkeita, jotka perustuvat fossiilisiin polttoaineisiin, ei tule rahoittaa lainkaan. * Suomen tulee kansallisesti tehdä oma osuutensa lämpenemisen rajoittamisesta 1,5 asteeseen eli oltava hiilinegatiivinen ennen vuotta 2030. * Kaikkien ilmastotoimien on kunnioitettava ihmisoikeuksia, ruokaturvaa, köyhyyden vähentämistä globaalisti sekä biodiversiteetin suojelua ja ekosysteemien eheyttä. Kampanjan visuaalinen ilme ja retoriikka perustui jääkiekkoteemaan, ja kampanjan nimi on viittaus jääkiekossa tunnettuun ilmaveivi-käsitteeseen. == Kampanjan tulokset == Vetoomus keräsi yhteensä 60 210 allekirjoitusta, jotka luovutettiin Helsingissä 1.7.2019 Rinteen hallituksen eurooppaministeri Tytti Tuppuraiselle. Kampanjalle antoi tukensa myös 155 organisaatiota, joiden joukossa olivat yliopistoista Helsingin, Oulun, Turun, Tampereen yliopistot, Taideyliopisto, Aalto-yliopisto sekä Lappeenrannan-Lahden teknillinen yliopisto. Ammattiyhdistysliikkeistä vetoomusta tukivat STTK, PAM, Super, Loimu, Akavan erityisalat sekä Tekniikan akateemiset TEK. Pääministeri Antti Rinteen mukaan ilmasto myös nostettiin puheenjohtajakauden kärkiteemaksi, ja puheenjohtajakauden keskeisenä tavoitteena oli tehdä Euroopan unionista globaali ilmastojohtaja. == Lähteet == Luokka:Ilmastonmuutos
Jannine Weigel

Jannine Weigel (, s. 30. heinäkuuta 2000, Steinfurt, Saksa) on thaimaalainen laulaja. Hän on laulaja elokuvissa Chak Din Chak Ngor, Away, Beacause of You. Weigel puhuu sujuvasti thaita, englantia ja saksaa. Hän opiskelee myös mandariinikiinaa ja vietnamia. Weigel on kristitty. == Diskografia == ===Yksi albumi=== * "Chak Din Chak Ngo" ชักดิ้นชักงอ * "Pluto" * "Still Your Girl" * "Shotgun" * "Guard Your Heart" * "Away" ปลิว * "Finish Line" * "Because of You" อาจเป็นเพราะ * "I'm Glad" ดีใจ * "Zurück Zu Dir" * "Deep End" * "Strangled Love" * "Heart Stop" * "Ghostbuster" * "Pak Rai Jai Rak" ปากร้ายใจรัก * "Too Late" สายไป [REMASTER] * "Lonely" เหงา [REMASTER] * "WORDS" * "Tears" น้ำตา [REMASTER] * "A Little More" * "Better" == Lähteet == Luokka:Thaimaalaiset laulajat Luokka:Vuonna 2000 syntyneet Luokka:Elävät henkilöt
Procyon (parkki)

Procyon oli suomalainen kolmimastoinen teräsparkki, joka oli rakennettu 1892. Parkki oli uusikaupunkilaisten laivanvarustajien omistuksessa 1910–1918. Laiva haaksirikkoutui Indonesian saaristossa elokuussa 1918 ajettuaan pimeässä riutalle. Miehistö pelastui.Jukka Mikkolan Suurten purjelaivojen bibliografia: Procyon Vakkasuomalaisia purjealuksia ja laivanvarustajia: Teräsparkki Procyon Parkki Procyonin rakensi Ramage & Ferguson Leithissä Skotlannissa vuonna 1892 dundeelaiselle W. S. Croudacelle. Laivan vetoisuus oli 2 122 bruttorekisteritonnia ja kantavuus 3 300 kuollutpainotonnia. Laivan pituus oli 85,28 metriä, leveys 14,33 metriä ja syväys 7,28 metriä. Parkki ostettiin Suomeen vuonna 1910 Dundeesta J. Wilson -varustamolta. Procyonin päällikkönä oli 1910–1913 merikapteeni Paul Leander Eriksson (1880–1970), joka sai merenkulkuneuvoksen arvon 1950. Seuraavaksi päälliköksi tuli hänen veljensä Harry Aleksander Eriksson (s. 1885). Parkki haaksirikkoutui yöllä Cap Van luona Balin salmessa 10. elokuuta 1918 ollessaan salpietarilastissa matkalla Chilen Caleta Buenasta Jaavan Surabayaan. Laivan miehistö pelastui haaksirikosta. Procyonin sisarlaivoja olivat teräsparkit Castor ja Orion. Nämä kolme laivaa olivat suurimmat koskaan rakennetut kolmimastoiset parkit.Wrecksite.eu: SV Procyon (+1918) == Lähteet == Luokka:Suomalaiset purjelaivat Luokka:Vuoden 1918 onnettomuudet